Η **Μπιμπιάνα Στάινχαους** (*Bibiana Steinhaus,* γεννημένη στις 24 Μαρτίου 1979) είναι Γερμανίδα διαιτητής ποδοσφαίρου με έδρα το Λάνγκενχαγκεν.

Σταδιοδρομία διαιτησίας
-----------------------

Η Στάινχαους διευθύνει αγώνα προς τιμήν του Μπίργκτι Πριντς το 2012.
Πριν γίνει διαιτητής, όπως ο πατέρας της, η Στάινχαους έπαιξε ως ποδοσφαιρίστρια για τη ΣΒ Μπαντ Λάουτερμπεργκ.

Έγινε διαιτητής του συνδέσμου *MTV Engelbostel-Schulenburg* και άρχισε να διαιτητεύει σε εθνικό επίπεδο το 1999, σφυρίζοντας σε αγώνες της *Frauen-Bundesliga.* Το 2001, άρχισε να σφυρίζει στη Ρεγκιονάλλιγκα. Το 2003, ήταν η πρώτη διαιτητής στον τελικό του Κυπέλλου γυναικών 2003, μεταξύ των 1. ΦΦΚ Φρανκφούρτης και ΦΣΡ 2001 Ντούισμπουργκ. Άρχισε να διαιτητεύει στην αντρική 2. Μπούντεσλιγκα το 2007, κάνοντας τη την πρώτη γυναίκα διαιτητή στο γερμανικό επαγγελματικό ποδόσφαιρο ανδρών. Είχε επίσης επιλεγεί για το Παγκόσμιο Κύπελλο γυναικών U20 του 2008 , το Ευρωπαϊκό Πρωτάθλημα γυναικών του 2009 και το Παγκόσμιο Κύπελλο γυναικών U20 του 2010.

Ήταν μία από τους δεκαέξι διαιτητές που επιλέχθηκαν για το Παγκόσμιο Κύπελλο γυναικών του 2011, όπου διαιτήτευσε δύο αγώνες της φάσης ομίλων, προτού επιλεγεί για να διευθύνει τον Τελικό μεταξύ της Ιαπωνίας και των Ηνωμένων Πολιτειών. Επίσης, είχε επιλεγεί για να διευθύνει τον Τελικό γυναικών στους Θερινούς Ολυμπιακούς Αγώνες του 2012, μεταξύ της Ιαπωνίας και των Ηνωμένων Πολιτειών.

Στις 12 Μαΐου 2017, επελέγη από την UEFA ως διαιτητής του Τελικού του Τσάμπιονς Λιγκ Γυναικών, που διεξήχθη την 1η Ιουνίου 2017 στο Κάρντιφ, μεταξύ της Λυών και της Παρί Σεν Ζερμέν. Οι βοηθοί της ήταν οι Κριστίνα Μπιέλ και Κάτριν Ραφάλσι και τέταρτος διαιτητής ο Ρίεμ Χουσσείν. Η βελγίδα διαιτητής Έλα Ντε Βρίες, είχε οριστεί ως εφεδρικός διαιτητής.

Στις 19 Μαΐου 2017, ανακοινώθηκε ότι η Στάινχαους προβιβάστηκε ως διαιτητής στην κορυφαία κατηγορία του γερμανικού ποδοσφαίρου ανδρών, τη Μπουντεσλίγκα, για τη σεζόν 2017-18, καθιστώντας τη την πρώτη γυναίκα διαιτητή στην ιστορία του πρωταθλήματος. 

Στις 10 Σεπτεμβρίου 2017, διαιτήτευσε τον πρώτο αγώνα της στη Μπουντεσλίγκα, μια ισοπαλία 1-1 μεταξύ της Χέρτα Βερολίνου και της Βέρντερ Βρέμης.

Προσωπική ζωή
-------------

Ζει στο Λάνγκενχαγκεν και είναι εκπαιδευμένη αστυνομικός, έχοντας το βαθμό του Αρχιεπιθεωρητή. Τον Οκτώβριο του 2016, αναφέρθηκε ότι ήταν σε σχέση με τον Άγγλο διαιτητή, Χάουαρντ Ουέμπ.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  *FemBio*. 32097. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
4. ↑  (πολλαπλές γλώσσες) *Transfermarkt*. 86. Ανακτήθηκε στις 4  Απριλίου 2022.
5. ↑  «Bibiana Steinhaus - Die Pionierin an der Pfeife» [Bibiana Steinhaus – The pioneer at the whistle]. *dw.com* (στα German). Deutsche Welle. 28 Ιουνίου 2011. Ανακτήθηκε στις 2 Ιουνίου 2017. CS1 maint: Μη αναγνωρίσιμη γλώσσα (link)
6. ↑  «Schiedsrichterprofil – Bibiana Steinhaus» [Referee profile – Bibiana Steinhaus]. *DFB.de* (στα German). German Football Association. Ανακτήθηκε στις 1 Ιουνίου 2017. CS1 maint: Μη αναγνωρίσιμη γλώσσα (link)
7. ↑  «Bibiana Steinhaus pfeift Finale der Frauen-WM» (στα Γερμανικά). Der Westen. 15 Ιουλίου 2011. Αρχειοθετήθηκε από το πρωτότυπο στις 5 Νοεμβρίου 2014. Ανακτήθηκε στις 31 Ιανουαρίου 2015.
8. ↑  «Women's Football». *london2012.com*. 9 Αυγούστου 2012. Αρχειοθετήθηκε από το πρωτότυπο στις 9 Αυγούστου 2012. Ανακτήθηκε στις 9 Αυγούστου 2012.
9. ↑  «Bibiana Steinhaus to referee Lyon-Paris final in Cardiff». *UEFA.com*. Union of European Football Associations. 12 Μαΐου 2017. Ανακτήθηκε στις 1 Ιουνίου 2017.
10. ↑  «Schiedsrichter-Quartett steigt in die Bundesliga auf» (στα German). German Football Association. 19 May 2017.. Ανακτήθηκε στις 1 June 2017.
11. ↑  «Bundesliga appoints Bibiana Steinhaus as first female referee». *BBC Sport*. 19 May 2017.. Ανακτήθηκε στις 19 May 2017.
12. ↑  «Delaney kontert Berliner Effizienz» (στα German). kicker-sportmagazin. 10 September 2017.. Ανακτήθηκε στις 10 September 2017.
13. ↑  «Bibiana Steinhaus und Howard Webb sind ein Paar - WELT» (στα γερμανικά). *DIE WELT*.. Ανακτήθηκε στις 19 May 2017.
14. ↑  «Die ewig übergangene Bibiana Steinhaus und die Schiri-Legende» (στα γερμανικά). *stern.de*. 24 October 2016.. Ανακτήθηκε στις 19 May 2017.

Εξωτερικοί σύνδεσμοι
--------------------

* Προφίλ στο dfb.de (Γερμανικά)
* Προφίλ Αρχειοθετήθηκε 2019-05-18 στο Wayback Machine. στο worldfootball.net